৪ ফেব্ৰুৱাৰীৰ পৰা শ্ৰীমন্ত শংকৰদেৱ কলাক্ষেত্ৰত দুদিনীয়াকৈ অনুষ্ঠিত হোৱা সদৌ অসম গৰীয়া মৰীয়া দেশী জাতীয় পৰিষদৰ পঞ্চদশ কেন্দ্ৰীয় প্ৰতিষ্ঠা দিৱসৰ আজি সামৰণি পৰে।
প্ৰতিষ্ঠা দিৱসৰ লগত সংগতি ৰাখি আজি আয়োজন কৰা মুকলি সভাত বিভিন্ন জাতি-জনগোষ্ঠীয় সংগঠনৰ নেতৃত্বৰ লগতে বহু কেইগৰাকী বিশিষ্ট ব্যক্তিয়ে ভাষণ প্ৰদান কৰে।
'গৰীয়া মৰীয়া দেশী জাতীয় পৰিষদৰ প্ৰতিষ্ঠা দিৱসৰ পৰা হুংকাৰ দিছো আমি কা কেতিয়াও নামানো। অসমীয়া জাতি, ভাষাৰ কাৰণে আমি সকলো উসৰ্গিত। এই কথা চৰকাৰৰ দখলত থকা প্ৰত্যেকজন মানুহে জনা দৰকাৰ।' ভাষণ প্ৰসংগত বুঢ়াগোহাঁইয়ে এইদৰে কয়।
আনহাতে, উক্ত মুকলি সভাতে, কা বিৰোধী আন্দোলন তীব্ৰতৰ কৰিবৰ বাবে সদৌ অসম গৰীয়া মৰীয়া দেশী জাতীয় পৰিষদৰ লগতে অন্যান্য সংগঠনৰ নেতৃত্বক আহ্বান জনায় আলোচনাপন্থী আলফা নেতা অনুপ চেতিয়াই।
'কাৰ বিৰুদ্ধে আন্দোলন চলি থাকিব, যেতিয়ালৈকে অসমক কা ৰ আওতাৰ পৰা আঁতৰ নকৰে। কা বিৰোধী আন্দোলন কিছু কিছু ক্ষেত্ৰত স্তিমিত হোৱা দেখিবলৈ পাইছো। প্ৰধান মন্ত্ৰী নৰেন্দ্ৰ মোদী আৰু কেন্দ্ৰীয় গৃহ মন্ত্ৰী অমিত শ্বাহেও অসমৰ আন্দোলনৰ প্ৰতি গুৰুত্ব দিয়া নাই বা সন্মান প্ৰদৰ্শন কৰা নাইষ সেয়েহে আন্দোলনৰ নেতৃত্বক এই আন্দোলন জোৰদাৰ কৰিবলৈ আহ্বান জনাইছো।' চেতিয়াই কয়।
২০১৬ চনৰ পৰা কাৰ বিৰুদ্ধে আছু আৰু ৩০ জনগোষ্ঠীয় সংগঠনৰ সৈতে একত্ৰিতভাৱে আন্দোলন কৰি আহিছে বুলি সদৰী কৰে সংগঠনটোৰ কেন্দ্ৰীয় সাধাৰণ সম্পাদক আজিজুল ৰহমানে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
